4. og 5. klasse på Trekroner Skole i Fjerritslev har i de seneste dage forenet natur og kultur.

Sten, blade og pinde kan bruges til meget. De seneste dage har 4. og 5. klasse på Trekronerskole i Fjerritslev brugt de ting de har kunnet finde i skovbunden til at lave kunst. Børnene har lavet små huse ved hjælp af tingene fra naturen og gips. De små huse skal ikke op i vindueskarmen, men tværtimod tilbage til skovbunden, hvor inspirationen til kunstværkerne er hentet. De små kunstværker bliver den 2. juni flyttet til Blokhus, hvor de bliver en del af LandShape festivalen, der løber fra den 3. til den 4. juni.